Den Vest-Sjællandske Avis, 1836-12-20
Følgende nøiere Beretning meddeles, Madrid de 29de November, K. 5 om Aftenen. I Gaar Aftes blev Hovedstaden foruroliget ved en Opstand af den Bataillon af det fierde Garderegiment, der ligger i Qvarteer i Gaden Fuencarrals Kaserne. Den nye Oberst, Hr. Pusche, havde maattet tiene til Paaskud for Jnsurrektionen, der, da den ikke strax i Begyndelsen blev kraftigt undertrykket, i Dag førte til alvorlige Optrin, hvis Udfald endnu ikke kan beregnes Oberst Pusche, en af vore meest udmærkede Officere, hvem man havde betroet Kommanden over det fierde Garderegiment, for at han i samme skulde gjenoprette den ved Begivenhederne i laGranja undergravede Disciplin, blev nemlig i GaarAftes angrebet af nogle, over hans Strenghed opbragte Soldater af Regimentet; de skiøde efter ham, dog uden at træffe ham; men da han bemærkede, at hele Bataillonen giorde Opstand, saae han sig nødt til at trække sig tilbage. Derpaa adspredte Soldaterne sig omkring i Gaderne med det Raab: Konstitutionen leve. De antoge en fiendtlig Mine og grupperede sig i fremskudte Poster i en Afstand af 100 Skridt fra Kasernen. Saasnart Autoriteterne vare blevne underrettede om det Forefaldne, blev Generalmarschen slaaet og Nationalgarden, saavel som den Kongelige Gardes Kavallerie og Artillerie– de eneste i Madrid tilbageblevne Tropper traadte under Gevær Jmidlertid var det lykkedes nogle Officere at berolige det insurgerede fierde Regiment og at bevæge det til at vende tilbage til Kasernen. Kl. 10, om Aftenen syntes Roligheden gienoprettet, saa at Kavalleriet og Artilleriet kunde vende tilbage til deres Qvarteere; kun Nationalgarden, forblev hele Natten under Vaaben. Men da Generalkaptainen i Morges Kl. 8 lod det fierde Garde regiment tilstilles den Opfordring, at afløse sit Kompagnie, der i Forening med Nationalgarden giorde Tieneste paa Slottet, modsatte Regimentets Sergeanter sig denne Opfordring. Kl. 9 rykkede det fierde Regiment, med Trommer og Musik i Spidsen og med flyvende Fane (de havde tvunget Fane bærerne til at slutte sig til dem, under sine Underofficerers Anførsel ud af Kasernen. Det lykkedes dog Generalkaptainen at bevæge Regimentet til at vende tilbage igien til Kasernen. Men allerede Kl. 9 1/4 drog det atter ud, under Afsyngening af Riegos Hymne, og vendte sig mod Slottet. Kl. 10 3/5 udstedte Generalkaptainen den befaling til Kyrasserer ne og Gardens beredne Grenaderer at angribe Oprørerne. Disse viste Angrebet tilbage med Geværild og saarede nogle Ryttere, en levende Geværild, begyndte nu. Kl. 11 1/2 udstædte Regentinden den Ordre, at de optrækkende Nationalgardister ikke skulde modtages til Tieneste i Slottet, hvis de ikke anførtes af deres Officeere. Paa samme Tid begyndte Jnsurgenterne at blive adspredte og slagne paa Flugt. Om Middagen sendtes Brigaderen NarcisioLopez til dem, for at bringe dem tilbage til Kasernen, og Kl. 1 førte han dem virkelig under Raabet: Konstitutionen leve, derhen. Man saae derpaa en stor Mængde Saarede blive bragte til Hospitalerne, blandt dem en Kaptain af Kyrassererne. 12 Mand skulle være dræbte og 60 saarede; men det insurgerede Regiments femte Kompagnie skal ogsaa have tabt til Mand. Alle Boutiker ere lukkede og Passagen ved Puerta del Sol spærret. Madrid, frembyder et sørgeligt Skue, og man frygter meget de senere Aftentimer. Hele Nationalmilitsen staaer under Vaaben; jeg selv holder Kaarden i den ene Haand, medens jeg skriver med den anden. Dette maa undskylde mit maaskee usammenhængende Brev. Adien, man slaaer atter Generalmarschen. Den 50 November, Kl. 11 om Aftenen. J Dag Eftermiddag Kl. 1 blev det fierde Regiments Opstand dæmpet med Kanonskud. Sex Stykker kyts af forskielligt Kaliber have fordnet mod Kasernen i Gaden Fuenkarral, hvorhen Oprørerne vare flygtede. 11,000 Mand bleve opstillede til Angrebet paa denne Bygning, der har lidt meget af Kanon- og Gevær ilden. Jnsurgenterne ydede det kraftige Angreb kun kort Modstand. Artilleriet, understøttet af en i al Hast fra Guadalaxara tilkaldt Bataillon af Regimentet "Reyna Gobernadora", af Nationalgardens slette og syvende Legion og af et talrigt Kavallerie, tvang snart de omtrent 200 Mand stærke Oprørere, der satte sig til Modværge i Kasernen, til at overgive sig paa Naade og Unaade. Da derpaa den Ordre indtraf, at skyde hver femte Mand af de Fangne, førte den nævnte Bataillon af Regimentet "Reyna Gobernadora, og en Bataillon af Nationalgarden, de Jndivider, der skulde skydes, og hvem man havde givet nogle Præster med, ud af Porten. Executionen var allerede fuldbyrdet paa trende af de Fangne, da Benaadning indtraf for de øvrige. Jndtil videre bragdes de Fangne til San Mateo, de skulle senere enkeltviis indlemmes i andre Korpser. Sergeanterne og Korporalerne, der vare flygtede indi de til Kasernen stødende Huse, ere ligeledes tagne til Fange; man har udsat deres Afstraffelse, da man haaber, af dem at faae nøiere Oplysning om Oprørets Hovedmænd. Jøvrigt vil man vide, at Jnsurgenterne have regnet paa Bistand af de andre fire i Aranjues stationerede Kompagnier af deres Regiment. Bataillonen af Regimentet "Reyna Gobernadorahar opført sig meget bravt, uagtet den i Gaar i det sletteste Veir maatte marschere i elleve Timer fra Guadalarara hertil. J Dag, Eftermiddag Kl. 3, var Alt forbi, Tropperne og Nationalgardisterne vare vendte tilbage til deres Qvarteer. Regieringen har paataget sig et svært Ansvar derved, at den ikke strax i Forgaars forebyggede Begivenhederne i Gaar og i Dag i ders første Udbrud, dengang vilde det have været let at afvæbne Jnsurgenterne; dengang havde Jnsurectionen endnu ikke antaget nogensomhelst politisk Karakteer. – Man troer at Oprørerne have havt Sinde at bemægtige sig Regentindens Person for da at iværksætte en nye Revolution i det exalterede Parties Aand og i Overeensstemmelse med Revolutionen af La Grania. – J Gaar og i Dag har Børsen været lukket.